Distortion er lige overstået, hvor festglade unge fyldte de københavnske gader på Nørrebro og Vesterbro. Det næste i kalenderen er Copenhagen Jazz Festival. Endnu fest under åben himmel med musik, der får alle til smile. Næsten alle.

De udendørs kultur- og musikarrangementer skal holde sig inden for en støjgrænse på 60-70 decibel, som er umulig at overholde, hvis man spørger Frederik Birket-Smith, direktør for Strøm Festival.

»Den bør minimum være 80 til 85 decibel alt afhængigt af, hvor det er. Og der ligger udfordringen. Med forskriftens restriktive dB-grænser tvinges musikken ned i et niveau, hvor den kan risikere at være lavere end byens egen støj«, mener Frederik Birket-Smith.